钦定古今图书集成/明伦汇编/氏族典/第580卷 > 耶律蒲古
## 钦定古今图书集成/明伦汇编/氏族典/第580卷 > 耶律蒲古

按《辽史耶律蒲古传》：“蒲古，字提隐，太祖弟苏之四世
孙。以武勇称。统和初，从伐高丽有功。开泰末，为上京
内客省副使。太平二年，城鸭绿江，蒲古守之，在镇有治绩。五年，改广德军节度使。莅政严肃，诸部慑服。九
年，大延琳叛，以书结保州，夏行美执其人送蒲古。蒲
古入据保州，延琳气沮，以功拜惕隐。十一年，为子铁”
里所弑。